CELEX: 32009D0356
Language: lv
Date: 2009-04-21 00:00:00
Title: Politikas un drošības Komitejas Lēmums ATALANTA/2/2009 ( 2009. gada 21. aprīlis ), ar ko pieņem trešo valstu ieguldījumu Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem ( Atalanta )

30.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 109/52
            
         
      POLITIKAS UN DROŠĪBAS KOMITEJAS LĒMUMS ATALANTA/2/2009
   (2009. gada 21. aprīlis),
   ar ko pieņem trešo valstu ieguldījumu Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta)
   (2009/356/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 25. panta trešo daļu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) (Atalanta) un jo īpaši tās 10. panta 2. punktu par trešo valstu dalību,
   tā kā:
   
               (1)
            
            
               ES operācijas komandieris 2008. gada 17. novembrī, 2008. gada 16. decembrī un 2009. gada 19. martā organizēja konferences par bruņoto spēku koncentrēšanu un komplektāciju.
            
         
               (2)
            
            
               Pēc ES operācijas komandiera un ES Militārās komitejas ieteikuma attiecībā uz Norvēģijas ieguldījumu būtu jāpieņem Norvēģijas ieguldījums.
            
         
               (3)
            
            
               Saskaņā ar 6. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās tādu Eiropas Savienības lēmumu un darbību izstrādē un īstenošanā, kam ir aizsardzības nozīme,
            
         IR NOLĒMUSI ŠĀDI.
   1. pants
   Trešo valstu ieguldījums
   Ņemot vērā bruņoto spēku koncentrēšanas un komplektēšanas konferences, pieņem Norvēģijas ieguldījumu ES militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta).
   2. pants
   Stāšanās spēkā
   Šis lēmums stājas spēkā tā pieņemšanas dienā.
   
      Briselē, 2009. gada 21. aprīlī
      
         
            Politikas un drošības komitejas vārdā —
         
         
            priekšsēdētājs
         
         I. ŠRÁMEK
         
      
   
   
      (1)  OV L 301, 12.11.2008., 33. lpp.